als_Latn dik_Latn sag_Latn
Georgina Harwood ka festuar ditëlindjen e saj të 100-të duke u hedhur me parashutë nga qielli i Cape Town, South Africa.
Sipas mediave të huaja, transmeton Telegrafi, shokët dhe familja e saj, e kishin shoqëruar atë, duke e shikuar derisa po binte në tokë.
Por, pritni. Kjo nuk është e tëra. Harwood ka vazhduar festën e saj edhe me një veprim tjetër ekstrem.
Ajo, është futur në një kafaz të peshkaqenëve me anë të të cilit është futur në ujë. Ishte e shoqëruar nga familja e ngushtë, duke përfshirë edhe nipin e saj, transmeton Telegrafi.
“Jam shumë e lumtur që e bëra edhe këtë”, ka thënë ajo pas notit me peshkaqenë. “Thjesht, nuk krahasohet me asgjë tjetër”.
Dhe kulmi i të gjitha këtyre vjen në momentin kur ajo vendos edhe për diçka tjetër. Ajo shfrytëzoi mundësinë të rris edhe fondet për Institutin Kombëtar për Shpëtimin e Detit, duke kërkuar nga mysafirët që të japin “dhuratën” e tyre.
“Çfarë i keni dhënë gruas së vjetër? Çokolladë? Viski? Shalle? Nuk i dua ato”, citohet tu ketë thënë ajo. /Telegrafi/
Portali Telegrafi ka kënaqësinë t'u ofrojë forum të lirë për komente dhe diskutim. Fyerjet dhe përdorimi i fjalëve banale, do të pasoj me përjashtim të menjëhershëm nga komentimi.
Ju lutem lexoni rregullat këtu.
als_Latn als_Latn als_Latn als_Latn als_Latn als_Latn als_Latn als_Latn als_Latn